CELEX: 62019CA0003
Language: da
Date: 2020-06-04 00:00:00
Title: Sag C-3/19: Domstolens dom (Anden Afdeling) af 4. juni 2020 — Asmel societá consortile a r.l. mod A.N.A.C. — Autorità Nazionale Anticorruzione (anmodning om præjudiciel afgørelse fra Consiglio di Stato — Italien) (Præjudiciel forelæggelse – offentlige kontrakter – direktiv 2004/18/EF – indkøbscentraler – små kommuner – begrænsning til udelukkende to organisationsmodeller for indkøbscentraler – forbud mod anvendelse af privatretlige indkøbscentraler og mod indkøbscentraler med deltagelse af private enheder – territorial begrænsning af indkøbscentralers virksomhed)

10.8.2020   
            
            
               DA
            
            
               Den Europæiske Unions Tidende
            
            
               C 262/5
            
         
      Domstolens dom (Anden Afdeling) af 4. juni 2020 — Asmel societá consortile a r.l. mod A.N.A.C. — Autorità Nazionale Anticorruzione (anmodning om præjudiciel afgørelse fra Consiglio di Stato — Italien)
      (Sag C-3/19) (1)
      
      (Præjudiciel forelæggelse - offentlige kontrakter - direktiv 2004/18/EF - indkøbscentraler - små kommuner - begrænsning til udelukkende to organisationsmodeller for indkøbscentraler - forbud mod anvendelse af privatretlige indkøbscentraler og mod indkøbscentraler med deltagelse af private enheder - territorial begrænsning af indkøbscentralers virksomhed)
      (2020/C 262/07)
      Processprog: italiensk
      
         Den forelæggende ret
      
      Consiglio di Stato
      
         Parter i hovedsagen
      
      
         Sagsøger: Asmel societá consortile a r.l.
      
         Sagsøgt: A.N.A.C. — Autorità Nazionale Anticorruzione
      
         procesdeltager: Associazione Nazionale Aziende Concessionarie Servizi entrate (Anacap)
      
         Konklusion
      
      
                  1)
               
               
                  Artikel 1, stk. 10, og artikel 11 i Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter, som ændret ved Kommissionens forordning (EU) nr. 1336/2013 af 13. december 2013, skal fortolkes således, at disse bestemmelser ikke er til hinder for en bestemmelse i national ret, der begrænser små, lokale myndigheders organisatoriske autonomi til anvendelse af en indkøbscentral til blot at omfatte to modeller af organisationer, der alene er offentlige, uden private personer eller virksomheders deltagelse.
               
            
                  2)
               
               
                  Artikel 1, stk. 10, og artikel 11 i direktiv 2004/18, som ændret ved forordning nr. 1336/2013, skal fortolkes således, at disse bestemmelser ikke er til hinder for en bestemmelse i national ret, der begrænser kompetenceområdet for indkøbscentraler, der er oprettet af lokale myndigheder, til at omfatte disse lokale myndigheders geografiske område.
               
            
         (1)  EUT C 164 af 13.5.2019.